title: A Bizottság (EU) 2020/432 végrehajtási irányelve (2020. március 23.) a 2002/55/EK tanácsi irányelvnek a zöldségek fogalmának meghatározása, valamint a 2. cikk (1) bekezdésének b) pontjában szereplő nemzetség- és fajlista tekintetében történő módosításáról (EGT-vonatkozású szöveg)

text:
                  24.3.2020

                  HU

                  Az Európai Unió Hivatalos Lapja

                  L 88/3

         A BIZOTTSÁG (EU) 2020/432 VÉGREHAJTÁSI IRÁNYELVE
         (2020. március 23.)
         a 2002/55/EK tanácsi irányelvnek a zöldségek fogalmának meghatározása, valamint a 2. cikk (1) bekezdésének b) pontjában szereplő nemzetség- és fajlista tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (1) és különösen annak 2. cikke (2) bekezdésére,
         mivel:

                     (1)

                     A 2002/55/EK irányelv 2. cikke (1) bekezdésének b) pontját módosító (EU) 2019/990 bizottsági végrehajtási irányelv (2) tévesen törölte a zöldségek fogalmának az említett cikkben szereplő táblázat előtt feltüntetett meghatározását. Ennek következtében a 2002/55/EK irányelv 2. cikke (1) bekezdésének b) pontja már nem tartalmazza a zöldségek fogalmának meghatározását, holott e fogalom az említett irányelv alapvető fontosságú részét képezi.

                     (2)

                     A 2002/55/EK irányelvet ezért ennek megfelelően helyesbíteni kell.

                     (3)

                     A jogbiztonság érdekében ebben az irányelvben az (EU) 2019/990 végrehajtási irányelvben meghatározottal azonos átültetési határidőt kell megállapítani.

                     (4)

                     Az ebben az irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT AZ IRÁNYELVET:

            1. cikk
            A 2002/55/EK irányelv módosítása
            A 2002/55/EK irányelv az ezen irányelv mellékletében foglaltaknak megfelelően módosul.

            2. cikk
            Átültetés

               (1)   A tagállamok legkésőbb 2020. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.
               A tagállamok az említett rendelkezéseket 2020. július 1-jétől alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Címzettek
            Ennek az irányelvnek a tagállamok a címzettjei.

            Kelt Brüsszelben, 2020. március 23-án.

                  a Bizottság részéről

                  az elnök

               Ursula VON DER LEYEN

            (1)  HL L 193., 2002.7.20., 33. o.

            (2)  A Bizottság (EU) 2019/990 végrehajtási irányelve (2019. június 17.) a 2002/55/EK tanácsi irányelv 2. cikke (1) bekezdésének b) pontjában, a 2008/72/EK tanácsi irányelv II. mellékletében és a 93/61/EGK bizottsági irányelv mellékletében szereplő nemzetség- és fajlista módosításáról (HL L 160., 2019.6.18., 14. o.).

            MELLÉKLET
            A 2002/55/EK irányelv 2. cikke (1) bekezdése b) pontjának helyébe a következő szöveg lép:

                        „b)

                        »zöldségek«: az alábbi, mezőgazdasági vagy kertészeti termesztésre szánt növényfajok, a dísznövények kivételével:

               Allium cepa L.

                        —

                        Cepa csoport (vöröshagyma)

                        —

                        Aggregatum csoport (salottahagyma)

               Allium fistulosum L. (téli sarjadékhagyma)

                        —

                        az összes fajta

               Allium porrum L. (póréhagyma)

                        —

                        az összes fajta

               Allium sativum L. (fokhagyma)

                        —

                        az összes fajta

               Allium schoenoprasum L. (metélőhagyma)

                        —

                        az összes fajta

               Anthriscus cerefolium (L.) Hoffm. (turbolya)

                        —

                        az összes fajta

               Apium graveolens L.

                        —

                        levélzeller csoport

                        —

                        gyökérzeller csoport

               Asparagus officinalis L. (spárga)

                        —

                        az összes fajta

               Beta vulgaris L.

                        —

                        cékla csoport (cékla, a cheltenham répát is beleértve)

                        —

                        mángold csoport (mángold)

               Brassica oleracea L.

                        —

                        leveles kel csoport

                        —

                        karfiol csoport

                        —

                        fejes káposzta csoport (vöröskáposzta és fejes káposzta)

                        —

                        bimbós kel csoport

                        —

                        karalábé csoport

                        —

                        kelkáposzta csoport

                        —

                        brokkoli csoport (calabrese és sprouting típus)

                        —

                        feketekáposzta csoport

                        —

                        portugál kel csoport (portugál káposzta)

               Brassica rapa L.

                        —

                        kínai kel csoport

                        —

                        tarlórépa csoport

               Capsicum annuum L. (paprika)

                        —

                        az összes fajta

               Cichorium endivia L. (endívia)

                        —

                        az összes fajta

               Cichorium intybus L.

                        —

                        hajtató cikória csoport

                        —

                        leveles cikória csoport (leveles cikória vagy olasz cikória)

                        —

                        ipari cikória csoport

               Citrullus lanatus (Thunb.) Matsum. et Nakai (görögdinnye)

                        —

                        az összes fajta

               Cucumis melo L. (sárgadinnye)

                        —

                        az összes fajta

               Cucumis sativus L.

                        —

                        hajtatási uborka csoport

                        —

                        konzervuborka csoport

               Cucurbita maxima Duchesne (sütőtök)

                        —

                        az összes fajta

               Cucurbita pepo L. (tök, beleértve a kifejlett muskotálytököt is, valamint cukkini, beleértve a bébicukkinit is)

                        —

                        az összes fajta

               Cynara cardunculus L.

                        —

                        articsóka csoport

                        —

                        kárdi csoport

               Daucus carota L. (sárgarépa és takarmányrépa)

                        —

                        az összes fajta

               Foeniculum vulgare Mill. (édeskömény)

                        —

                        Azoricum csoport

               Lactuca sativa L. (saláta)

                        —

                        az összes fajta

               Solanum lycopersicum L. (paradicsom)

                        —

                        az összes fajta

               Petroselinum crispum (Mill.) Nyman ex A. W. Hill

                        —

                        levélpetrezselyem csoport

                        —

                        gyökérpetrezselyem csoport

               Phaseolus coccineus L. (tűzbab)

                        —

                        az összes fajta

               Phaseolus vulgaris L.

                        —

                        bokorbab csoport

                        —

                        futóbab csoport

               Pisum sativum L.

                        —

                        kifejtőborsó csoport

                        —

                        velőborsó csoport

                        —

                        cukorborsó csoport

               Raphanus sativus L.

                        —

                        hónaposretek csoport

                        —

                        feketeretek csoport

               Rheum rhabarbarum L. (rebarbara)

                        —

                        az összes fajta

               Scorzonera hispanica L. (feketegyökér vagy fekete bakszakáll)

                        —

                        az összes fajta

               Solanum melongena L. (padlizsán vagy tojásgyümölcs)

                        —

                        az összes fajta

               Spinacia oleracea L. (spenót)

                        —

                        az összes fajta

               Valerianella locusta (L.) Laterr. (galambbegysaláta)

                        —

                        az összes fajta

               Vicia faba L. (lóbab)

                        —

                        az összes fajta

               Zea mays L.

                        —

                        csemegekukorica csoport

                        —

                        pattogató kukorica csoport

                  A fent felsorolt fajok és csoportok összes hibridje.”


title: A Bizottság (EU) 2021/647 felhatalmazáson alapuló irányelve (2021. január 15.) a 2011/65/EU európai parlamenti és tanácsi irányelv III. mellékletének a tudományos és a műszaki fejlődéshez történő hozzáigazítása céljából, egyes ólom- és hat vegyértékű krómvegyületeknek a (szakmai célú) polgári felhasználású robbanóanyagok elektromos és elektronikus gyújtószerkezeteiben való használatára megadott mentesség tekintetében történő módosításáról (EGT-vonatkozású szöveg)

text:
                  2021.4.20.

                  HU

                  Az Európai Unió Hivatalos Lapja

                  L 133/54

         A BIZOTTSÁG (EU) 2021/647 FELHATALMAZÁSON ALAPULÓ IRÁNYELVE
         (2021. január 15.)
         a 2011/65/EU európai parlamenti és tanácsi irányelv III. mellékletének a tudományos és a műszaki fejlődéshez történő hozzáigazítása céljából, egyes ólom- és hat vegyértékű krómvegyületeknek a (szakmai célú) polgári felhasználású robbanóanyagok elektromos és elektronikus gyújtószerkezeteiben való használatára megadott mentesség tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv III. mellékletében felsorolt egyes, mentességben részesülő alkalmazásokra.

                     (2)

                     A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

                     (3)

                     Az ólom és a hat vegyértékű króm a 2011/65/EU irányelv II. mellékletében felsorolt korlátozott anyagok.

                     (4)

                     A Bizottsághoz 2018. január 19-én a 2011/65/EU irányelv 5. cikke (3) bekezdésének megfelelően a szóban forgó irányelv III. melléklete alóli mentesség iránti kérelem érkezett az ólom- és a hat vegyértékű krómvegyületek (szakmai célú) polgári felhasználású robbanóanyagok elektromos és elektronikus gyújtószerkezeteiben történő használatára vonatkozóan (a továbbiakban: kért mentesség).

                     (5)

                     A kérelem értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott honlapon.

                     (6)

                     Egyes ólom- és hat vegyértékű krómvegyületeket elektromos és elektronikus gyújtószerkezetek olyan lényegi részeiben kerülnek felhasználásra, mint az elektromos gyújtófejek, a primer robbanótöltetek és a pirotechnikai késleltető töltetek. Az elektromos és elektronikus gyújtószerkezetek azon elektromos és elektronikus gyutacsok részét képezik, amelyeket elsősorban ásványi anyagok bányászata, építési és bontási tevékenységek során, valamint integrált mentőrendszer-elemekhez használnak.

                     (7)

                     Jelenleg nincs olyan alternatíva az elektromos és elektronikus gyújtószerkezetekben felhasznált ólom-diazid, ólomstifnát, ólom-dipikramát, narancssárga ólom (ólom-tetraoxid) és ólom-dioxid, valamint a hosszú időzítésű pirotechnikai késleltető töltetekben felhasznált bárium-kromát helyettesítésére, amely megfelelne az elektromos és elektronikus gyújtószerkezetek biztonságos működéséhez szükséges valamennyi alapvető követelménynek.

                     (8)

                     Alternatív anyagok hiányában az ólom-diazid, az ólomstifnát, az ólom-dipikramát, a narancssárga ólom (ólom-tetraoxid), az ólom-dioxid és a bárium-kromát helyettesítése vagy kivonása az elektromos és elektronikus gyújtószerkezetek egyes összetevői esetében tudományosan és műszakilag kivitelezhetetlen. A mentesség összhangban van az 1907/2006/EK európai parlamenti és tanácsi rendelettel (2), és ennélfogva nem gyengíti a környezet és az egészség tekintetében a rendelet által biztosított védelmet.

                     (9)

                     Ezért indokolt megadni a kért mentességet, és a 2011/65/EU irányelv III. mellékletében feltüntetni a hatálya alá tartozó alkalmazásokat az elektromos és elektronikus berendezések 11. kategóriájában.

                     (10)

                     A 2011/65/EU irányelv 5. cikke (2) bekezdése első albekezdésének megfelelően a kérelmezett mentességet a 2021. április 20-tól számított 5 éves időtartamra kell megadni. Tekintettel a megbízható helyettesítő anyagok felkutatására irányuló folyamatos erőfeszítések eredményeire, a mentesség időtartama valószínűleg nem gyakorol kedvezőtlen hatást az innovációra.

                     (11)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv III. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2021. október 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               Ezeket a rendelkezéseket 2021. november 1-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2021. január 15-én.

                  a Bizottság részéről

                  az elnök

               Ursula VON DER LEYEN

            (1)  HL L 174., 2011.7.1., 88. o.

            (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

            MELLÉKLET
            A 2011/65/EU irányelv III. melléklete az alábbi 45. ponttal egészül ki:

                           „45.

                           A (szakmai célú) polgári felhasználású robbanóanyagok elektromos és elektronikus gyújtószerkezeteiben használt ólom-diazid, ólomstifnát, ólom-dipikramát, narancssárga ólom (ólom-tetraoxid), ólom-dioxid és a (szakmai célú) polgári felhasználású robbanóanyagok elektromos gyújtószerkezeteinek hosszú időzítésű pirotechnikai késleltető tölteteiben használt bárium-kromát

                           A mentesség a 11. kategóriára vonatkozik, és 2026. április 20-án/-én lejár.”


title: A Bizottság (EU) 2021/884 felhatalmazáson alapuló irányelve (2021. március 8.) a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítása céljából, az intravaszkuláris ultrahangos képalkotó rendszerek elektromos forgóérintkezőiben használt higanyra vonatkozó mentesség érvényességi időszakának tekintetében történő módosításáról (EGT-vonatkozású szöveg)

text:
                  2021.6.2.

                  HU

                  Az Európai Unió Hivatalos Lapja

                  L 194/37

         A BIZOTTSÁG (EU) 2021/884 FELHATALMAZÁSON ALAPULÓ IRÁNYELVE
         (2021. március 8.)
         a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítása céljából, az intravaszkuláris ultrahangos képalkotó rendszerek elektromos forgóérintkezőiben használt higanyra vonatkozó mentesség érvényességi időszakának tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás nem vonatkozik egyes olyan mentességben részesülő alkalmazásokra, amelyek kifejezetten orvostechnikai eszközökre, valamint felügyeleti és vezérlő eszközökre jellemzőek, és amelyeket az említett irányelv IV. melléklete sorol fel.

                     (2)

                     A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

                     (3)

                     A higany a 2011/65/EU irányelv II. mellékletében felsorolt korlátozott anyag.

                     (4)

                     Az (EU) 2015/574 (2) felhatalmazáson alapuló irányelvvel a Bizottság mentességet adott a higany intravaszkuláris ultrahangos képalkotó rendszerekben való használatára vonatkozóan (a továbbiakban: mentesség) azáltal, hogy felvette az alkalmazást a 2011/65/EU irányelv IV. mellékletébe. A mentesség az említett irányelv 5. cikke (2) bekezdésének harmadik albekezdésével összhangban 2019. június 30-án lejárt volna.

                     (5)

                     A Bizottsághoz 2017. október 6-án, a 2011/65/EU irányelv 5. cikkének (5) bekezdésében megállapított határidőn belül, kérelem érkezett a mentesség megújítására (a továbbiakban: megújítási kérelem). Az említett rendelkezésnek megfelelően a mentesség mindaddig érvényben marad, amíg a megújítási kérelemről határozatot nem fogadnak el.

                     (6)

                     A megújítási kérelem értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett hozzászólások nyilvánosan hozzáférhetőek az erre a célra szolgáló weboldalon.

                     (7)

                     Higanyt használnak az intravaszkuláris ultrahangos képalkotó rendszerek elektromos forgóérintkezőiben, amelyek biztosítják az elektromos vezetési útvonalat a forgó átalakító és a rögzített elektronikus eszközök között. A higany használata lehetővé teszi többek között a magasabb frekvencián való működést, amelynek köszönhetően nagyobb felbontású képek érhetőek el, ami a betegeknek is előnyös.

                     (8)

                     Alternatívák hiányában a szóban forgó alkalmazásokban lévő higany helyettesítése vagy kivonása jelenleg sem tudományos szempontból, sem műszakilag nem kivitelezhető. A mentesség összhangban van az 1907/2006/EK európai parlamenti és tanácsi rendelettel (3), és ennélfogva nem gyengíti a környezet és az egészség tekintetében a rendelet által biztosított védelmet.

                     (9)

                     Ezért indokolt megadni a mentesség megújítását.

                     (10)

                     A mentességet a 2011/65/EU irányelv 4. cikke (3) bekezdésének és 5. cikke (2) bekezdése harmadik albekezdésének megfelelően indokolt a hét éves maximális időtartamra, 2026. június 30-ig megújítani. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

                     (11)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv IV. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2022. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               Ezeket a rendelkezéseket 2022. július 1-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2021. március 8-án.

                  a Bizottság részéről

                  az elnök

               Ursula VON DER LEYEN

            (1)  HL L 174., 2011.7.1., 88. o.

            (2)  A Bizottság (EU) 2015/574 felhatalmazáson alapuló irányelve (2015. január 30.) a 2011/65/EU európai parlamenti és tanácsi irányelv IV. mellékletének az intravaszkuláris ultrahangos képalkotó rendszerekben használt higany mentesítése tekintetében, a műszaki fejlődéshez történő hozzáigazítás céljából történő módosításáról (HL L 94., 2015.4.10., 6. o.).

            (3)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

            MELLÉKLET
            A 2011/65/EU irányelv IV. mellékletének 42. bejegyzésében a második bekezdés helyébe a következő szöveg lép:

               „2026. június 30-án lejár.”


title: A Bizottság (EU) 2020/360 felhatalmazáson alapuló irányelve (2019. december 17.) a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítás céljából, a vezetőképesség-mérésekre használt platinázott platinaelektródokban lévő ólom mentesítése tekintetében történő módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/109

         A BIZOTTSÁG (EU) 2020/360 FELHATALMAZÁSON ALAPULÓ IRÁNYELVE
         (2019. december 17.)
         a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítás céljából, a vezetőképesség-mérésekre használt platinázott platinaelektródokban lévő ólom mentesítése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás nem vonatkozik egyes olyan mentességben részesülő alkalmazásokra, amelyek kifejezetten orvostechnikai eszközökre, valamint felügyeleti és vezérlő eszközökre vonatkoznak, és amelyeket az említett irányelv IV. melléklete sorol fel.

                     (2)

                     A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

                     (3)

                     Az ólom a 2011/65/EU irányelv II. mellékletében felsorolt korlátozott anyag.

                     (4)

                     A 2014/73/EU felhatalmazáson alapuló irányelvvel (2) a Bizottság mentességet adott az ólomnak a platinázott platinaelektródákban való használatára vonatkozóan (a továbbiakban: mentesség) azáltal, hogy felvette az alkalmazást a 2011/65/EU irányelv IV. mellékletébe. A mentesség az említett irányelv 5. cikke (2) bekezdésének harmadik albekezdésével összhangban 2018. december 31-én lejárt volna.

                     (5)

                     A Bizottsághoz 2017. június 30-án, a 2011/65/EU irányelv 5. cikkének (5) bekezdésében megállapított határidőn belül, kérelem érkezett a mentesség megújítására (a továbbiakban: megújítási kérelem). Az említett rendelkezésnek megfelelően a mentesség mindaddig érvényben marad, amíg a megújítási kérelemről határozatot nem fogadnak el.

                     (6)

                     A megújítási kérelem értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra.

                     (7)

                     Az ólomtartalmú platinázott platinaelektródákat olyan speciális mérőeszközökben használják, amelyektől elvárt, hogy bizonyos mérési tulajdonságokkal rendelkezzenek, mint például a széles tartomány, a nagy pontosság vagy a nagy fokú megbízhatóság erősen savas vagy lúgos közegben is.

                     (8)

                     Megbízható alternatívák hiányában a szóban forgó alkalmazásokban lévő ólom helyettesítése vagy kivonása jelenleg sem tudományos szempontból, sem műszakilag nem kivitelezhető egyes mérőeszközök esetében. A mentesség megújítása összhangban van az 1907/2006/EK európai parlamenti és tanácsi rendelettel (3) és ennélfogva nem gyengíti a környezet és az egészség tekintetében a rendelet által biztosított védelmet.

                     (9)

                     Ezért indokolt megadni a mentesség megújítását.

                     (10)

                     A mentességet a 2011/65/EU irányelv 4. cikke (3) bekezdésének és 5. cikke (2) bekezdése harmadik albekezdésének megfelelően indokolt a hét éves maximális időtartamra, 2025. december 31-ig megújítani. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

                     (11)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv IV. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2021. március 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
               Ezeket a rendelkezéseket 2021. április 1-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2019. december 17-én.

                  a Bizottság részéről

                  az elnök

               Ursula VON DER LEYEN

            (1)  HL L 174., 2011.7.1., 88. o.

            (2)  A Bizottság 2014/73/EU felhatalmazáson alapuló irányelve (2014. március 13.) a 2011/65/EU európai parlamenti és tanácsi irányelv IV. mellékletének a vezetőképesség-mérésekre használt platinázott platinaelektródokban lévő ólom mentesítése tekintetében, a műszaki fejlődéshez történő hozzáigazítás céljából történő módosításáról (HL L 148., 2014.5.20., 80. o.).

            (3)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról (HL L 396., 2006.12.30., 1. o.).

            MELLÉKLET
            A 2011/65/EU irányelv IV. mellékletében a 37. bejegyzés helyébe a következő szöveg lép:

                           „37.

                           Az olyan vezetőképesség-mérések során használt platinázott platinaelektródokban lévő ólom, amelyekre az alábbi feltételek közül legalább egy teljesül:

                                       a)

                                       laboratóriumi alkalmazásokban ismeretlen koncentráció mellett, széles tartományban végzett vezetőképesség-mérések, ahol a vezetőképesség tartománya több nagyságrendet felölel (pl. 0,1 mS/m és 5 mS/m között változhat);

                                       b)

                                       oldatokon végzett mérések, amelyek során +/– 1 % pontosságú mintatartományra és az elektród nagy fokú korrózióállóságára van szükség az alábbiak valamelyike esetében:

                                                   i.

                                                   1-nél kisebb pH-értékű, savas kémhatású oldatok;

                                                   ii.

                                                   13-nál nagyobb pH-értékű, lúgos kémhatású oldatok;

                                                   iii.

                                                   halogéngáz-tartalmú korrozív oldatok;

                                       c)

                                       a 100 mS/m érték feletti tartományban végzett vezetőképesség-mérések, amelyeket hordozható műszerekkel kell elvégezni.

                           2025. december 31-én lejár.”


title: A Bizottság (EU) 2020/361 felhatalmazáson alapuló irányelve (2019. december 17.) a 2011/65/EU európai parlamenti és tanácsi irányelv III. mellékletének a tudományos és a műszaki fejlődéshez történő hozzáigazítása céljából, az abszorpciós hűtőgépek szénacél hűtőrendszerében korróziógátló szerként használt hat vegyértékű krómra vonatkozó mentesség tekintetében történő módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/112

         A BIZOTTSÁG (EU) 2020/361 FELHATALMAZÁSON ALAPULÓ IRÁNYELVE
         (2019. december 17.)
         a 2011/65/EU európai parlamenti és tanácsi irányelv III. mellékletének a tudományos és a műszaki fejlődéshez történő hozzáigazítása céljából, az abszorpciós hűtőgépek szénacél hűtőrendszerében korróziógátló szerként használt hat vegyértékű krómra vonatkozó mentesség tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás nem vonatkozik a 2011/65/EU irányelv III. mellékletében felsorolt, mentességben részesülő alkalmazásokra.

                     (2)

                     A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

                     (3)

                     A hat vegyértékű króm a 2011/65/EU irányelv II. mellékletében felsorolt korlátozott anyag.

                     (4)

                     A hat vegyértékű krómnak az abszorpciós hűtőgépek szénacél hűtőrendszerében korróziógátló szerként való, a hűtőközeg legfeljebb 0,75 tömegszázalékát kitevő alkalmazására vonatkozó, korlátozás alóli mentességet (a továbbiakban: mentesség) a 2011/65/EU irányelv III. melléklete tartalmazza. Az 1–7. és a 10. kategóriára vonatkozó mentesség az említett irányelv 5. cikke (2) bekezdésének második albekezdésével összhangban 2016. július 21-én lejárt volna.

                     (5)

                     A Bizottsághoz 2015. január 20-án, a 2011/65/EU irányelv 5. cikkének (5) bekezdésében megállapított határidőn belül, kérelem érkezett a mentesség megújítására (a továbbiakban: megújítási kérelem). Az említett rendelkezésnek megfelelően a mentesség mindaddig érvényben marad, amíg a megújítási kérelemről határozatot nem fogadnak el.

                     (6)

                     A megújítási kérelem értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. Az értékelés nyomán – figyelembe véve az 1907/2006/EK rendelet (2) XIV. mellékletében felsorolt anyagok felhasználás céljából történő forgalomba hozatalának és/vagy felhasználásának engedélyezéséről szóló bizottsági határozatokat – megállapítást nyert, hogy az 1–7. és a 10. kategória tekintetében a jelenlegi mentességet két albejegyzésre kell bontani, a megfogalmazásnak pedig egyértelműen tükröznie kell a hat vegyértékű króm helyettesítése terén elért tudományos és műszaki eredményeket, amelyek az alkalmazás típusától függően eltérőek.

                     (7)

                     A hat vegyértékű króm (Cr(VI)) korróziógátló szerként hat az abszorpciós hűtőgépek szénacél hűtőrendszerében. Arra szolgál, hogy az acélcsövek belső felületén réteget alkotva megvédje azokat a korrozív ammóniát tartalmazó hűtőoldattól.

                     (8)

                     A legalább 75 W felvett teljesítményű alkalmazások és a teljes mértékben nem elektromos fűtőberendezésekkel működő (magas kazánhőmérsékletű alkalmazásoknak megfelelő) rendszerek esetében, amelyekre kiterjed a jelenlegi mentesség hatálya, a hat vegyértékű króm helyettesítése vagy kivonása – megbízható helyettesítő anyagok hiányában – tudományosan és műszakilag még mindig nem kivitelezhető. Az ezen alkalmazásokra vonatkozó mentesség összhangban van az 1907/2006/EK európai parlamenti és tanácsi rendelettel (3), és ennélfogva nem gyengíti a környezet és az egészség tekintetében a rendelet által biztosított védelmet.

                     (9)

                     Ezért helyénvaló megadni a magas kazánhőmérsékleten való használatra alkalmas alkalmazásokra vonatkozó megújítási kérelmet 2021. július 21-ig, összhangban a 2011/65/EU irányelv 4. cikke (3) bekezdésével és 5. cikke (2) bekezdésének második albekezdésével. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

                     (10)

                     A jelenleg a mentesség hatálya alá tartozó, 75 W-nál kisebb felvett teljesítményű (alacsony kazánhőmérsékletnek megfelelő) alkalmazások esetében a megújításra vonatkozóan a 2011/65/EU irányelv 5. cikkének (1) bekezdésében meghatározott feltételek már nem teljesülnek, ezért a megújítási kérelmet el kell utasítani. Az említett irányelv 5. cikke (6) bekezdésének megfelelően a szóban forgó alkalmazásokra vonatkozó mentesség az ezen irányelv hatálybalépésétől számított 12 hónap elteltével lejár.

                     (11)

                     A 8., a 9. és a 11. kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban. A jogi egyértelműség érdekében az említett irányelv III. mellékletében fel kell tüntetni a lejárati dátumokat.

                     (12)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv III. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2021. március 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
               Ezeket a rendelkezéseket 2021. április 1-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2019. december 17-én.

                  a Bizottság részéről

                  az elnök

               Ursula VON DER LEYEN

            (1)  HL L 174., 2011.7.1., 88. o.

            (2)  A vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet XIV. mellékletében felsorolt anyagok felhasználás céljából történő forgalomba hozatalának és/vagy felhasználásának engedélyezéséről szóló európai bizottsági határozatok összefoglalója (HL C 48., 2017.2.15., 9. o.)

            (3)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról (HL L 396., 2006.12.30., 1. o.).

            MELLÉKLET
            A 2011/65/EU irányelv III. mellékletében a 9. bejegyzés helyébe a következő szöveg lép:

                           „9.

                           Abszorpciós hűtőgépek szénacél hűtőrendszerében korróziógátló szerként használt, a hűtőközeg legfeljebb 0,75 tömegszázalékát kitevő hat vegyértékű króm

                           A mentesség a 8., a 9. és a 11. kategóriára vonatkozik, és a következő időpontokban lejár:

                                       —

                                       a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21-én;

                                       —

                                       a 8. kategóriába tartozó in vitro diagnosztikai orvostechnikai eszközök esetében 2023. július 21-én;

                                       —

                                       a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21-én.

                           9. a) I.

                           Teljesen vagy részben elektromos fűtőberendezéssel működő, állandó üzemi feltételek mellett 75 W-nál kisebb felvett teljesítményű abszorpciós hűtőgépek (beleértve a minibárokat is) szénacél hűtőrendszerének hűtőközegében korróziógátló szerként használt, a hűtőközeg legfeljebb 0,75 tömegszázalékát kitevő hat vegyértékű króm

                           A mentesség az 1–7. és a 10. kategóriára vonatkozik, és 2021. március 5-én lejár.

                           9. a) II.

                           Abszorpciós hűtőgépek szénacél hűtőrendszerének hűtőközegében korróziógátló szerként használt, legfeljebb 0,75 tömegszázalékot kitevő hat vegyértékű króm:

                                       —

                                       ha a hűtőgép teljesen vagy részben elektromos fűtőberendezéssel működik, és állandó üzemi feltételek mellett felvett teljesítménye legalább 75 W;

                                       —

                                       ha a hűtőgép teljes mértékben nem elektromos fűtőberendezéssel működik.

                           A mentesség az 1–7. és a 10. kategóriára vonatkozik, és 2021. július 21-én lejár.”


title: A Bizottság (EU) 2020/362 felhatalmazáson alapuló irányelve (2019. december 17.) az elhasználódott járművekről szóló 2000/53/EK európai parlamenti és tanácsi irányelv II. mellékletének a lakóautók abszorpciós hűtőgépeinek szénacél hűtőrendszerében korrózióálló anyagként használt hat vegyértékű krómra vonatkozó mentesség tekintetében történő módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/116

         A BIZOTTSÁG (EU) 2020/362 FELHATALMAZÁSON ALAPULÓ IRÁNYELVE
         (2019. december 17.)
         az elhasználódott járművekről szóló 2000/53/EK európai parlamenti és tanácsi irányelv II. mellékletének a lakóautók abszorpciós hűtőgépeinek szénacél hűtőrendszerében korrózióálló anyagként használt hat vegyértékű krómra vonatkozó mentesség tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvre (1) és különösen annak 4. cikke (2) bekezdésének b) pontjára,
         mivel:

                     (1)

                     A 2000/53/EK irányelv 4. cikke (2) bekezdésének a) pontja értelmében a 2003. július 1. után forgalomba hozott járművek anyagai és alkatrészei nem tartalmazhatnak ólmot, higanyt, kadmiumot vagy hat vegyértékű krómot.

                     (2)

                     A 2000/53/EK irányelv II. melléklete felsorolja az irányelv 4. cikke (2) bekezdésének a) pontja szerinti tilalom alól mentesített anyagokat és alkatrészeket. A hat vegyértékű króm használatára vonatkozó 14. mentességet módosítani kell annak érdekében, hogy e mentesség megfogalmazása összhangba kerüljön a 2011/65/EU európai parlamenti és tanácsi irányelvben (2) és az 1907/2006/EK európai parlamenti és tanácsi rendeletben (3) a hat vegyértékű króm használatára vonatkozóan előírt hasonló mentességekével.

                     (3)

                     A 14. mentességnek a műszaki és tudományos fejlődés fényében végzett értékelése során megállapítást nyert, hogy bár már rendelkezésre állnak a hat vegyértékű króm tekintetében megfelelő alternatívát jelentő anyagok, azok még nem használhatók fel termékekben. Várható azonban, hogy a jövőben megfelelő alternatívák jelenhetnek meg a hat vegyértékű króm használatával szemben. Ezért helyénvaló a jelenlegi mentességet három albejegyzésre bontani, és közülük kettőre vonatkozóan lejárati határidőt meghatározni.

                     (4)

                     A 2000/53/EK irányelvet ezért megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2000/53/EK irányelv II. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2020. április 5-én elfogadják és kihirdetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               Amikor a tagállamok elfogadják ezeket a rendelkezéseket, azokban hivatkozniuk kell erre az irányelvre, vagy hivatalos kihirdetésük alkalmával ilyen hivatkozást kell fűzni hozzájuk. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2019. december 17-én.

                  a Bizottság részéről

                  az elnök

               Ursula VON DER LEYEN

            (1)  HL L 269., 2000.10.21., 34. o.

            (2)  Az Európai Parlament és a Tanács 2011/65/EU irányelve (2011. június 8.) egyes veszélyes anyagok elektromos és elektronikus berendezésekben való alkalmazásának korlátozásáról (HL L 174., 2011.7.1., 88. o.)

            (3)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

            MELLÉKLET
            A 2000/53/EK irányelv II. mellékletének 14. bejegyzése helyébe a következő szöveg lép:

                           „14. Abszorpciós hűtőgépek szénacél hűtőrendszerében korróziógátló szerként használt, a hűtőközeg legfeljebb 0,75 tömegszázalékát kitevő hat vegyértékű króm:

                                       i.

                                       ha a hűtőgép teljesen vagy részben elektromos fűtőberendezéssel működik, és állandó üzemi feltételek mellett felvett elektromos teljesítménye nem éri el a 75 W-ot;

                                       ii.

                                       ha a hűtőgép teljesen vagy részben elektromos fűtőberendezéssel működik, és állandó üzemi feltételek mellett felvett elektromos teljesítménye legalább 75 W;

                                       iii.

                                       ha a hűtőgép teljes mértékben nem elektromos fűtőberendezéssel működik.

                           A 2020. január 1. előtt típusjóváhagyást nyert járművek és az e járművekbe szánt pótalkatrészek
                           A 2026. január 1. előtt típusjóváhagyást nyert járművek és az e járművekbe szánt pótalkatrészek

                           X”


title: A Bizottság (EU) 2020/363 felhatalmazáson alapuló irányelve (2019. december 17.) az elhasználódott járművekről szóló 2000/53/EK európai parlamenti és tanácsi irányelv II. mellékletének alkatrészekben használt ólomra és ólomvegyületekre vonatkozó egyes mentességek tekintetében történő módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/119

         A BIZOTTSÁG (EU) 2020/363 FELHATALMAZÁSON ALAPULÓ IRÁNYELVE
         (2019. december 17.)
         az elhasználódott járművekről szóló 2000/53/EK európai parlamenti és tanácsi irányelv II. mellékletének alkatrészekben használt ólomra és ólomvegyületekre vonatkozó egyes mentességek tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvre (1) és különösen annak 4. cikke (2) bekezdésének b) pontjára,
         mivel:

                     (1)

                     A 2000/53/EK irányelv 4. cikke (2) bekezdésének a) pontja értelmében a 2003. július 1. után forgalomba hozott járművek anyagai és alkatrészei nem tartalmazhatnak ólmot, higanyt, kadmiumot vagy hat vegyértékű krómot.

                     (2)

                     A 2000/53/EK irányelv II. melléklete felsorolja az irányelv 4. cikke (2) bekezdésének a) pontja szerinti tilalom alól mentesített anyagokat és alkatrészeket. A II. melléklet értelmében a 8. e), 8. f) b) és 8. g) mentességeket 2019-ben felül kell vizsgálni. A 8. j) pont szerinti mentességet a műszaki és tudományos fejlődésre vonatkozó legfrissebb információk fényében újra kell értékelni.

                     (3)

                     A 8. e) és a 8. g) pont szerinti mentességnek az említett információk alapján történő értékelése alapján megállapítást nyert, hogy az ólomnak jelenleg nincs megfelelő alternatívája az említett mentességek hatálya alá tartozó anyagok és alkatrészek esetében. Ezért meg kell határozni az említett mentességek következő felülvizsgálatának időpontját. A 8. g) mentességet azonban még pontosabban, szűkebb hatállyal kell meghatározni. Annak érdekében, hogy a gépjárműipar alkalmazkodni tudjon ezekhez a változásokhoz, a 2022. október 1. előtt típusjóváhagyást nyert járművek esetében a 8. g) mentességet a jelenlegi formájában kell fenntartani, míg az említett időpont után típusjóváhagyást nyert járművek esetében már a szűkebb hatályú mentességet kell alkalmazni.

                     (4)

                     A 8. f) b) mentesség értékelése arra enged következtetni, hogy az ólomnak a mentesség hatálya alá tartozó alkalmazásokban való felhasználását nem célszerű meghosszabbítani, mivel az ilyen alkalmazásokban az ólom használatának vannak alternatívái.

                     (5)

                     Az ólomnak a rétegelt üvegek forrasztásához használt forraszanyagokban való felhasználására vonatkozó 8. j) mentesség értékelése során megállapították, hogy egyes alkalmazások esetében léteznek alternatívák az ólomnak a rétegelt üvegek forrasztásához használt forraszanyagokban való felhasználására. Vannak azonban olyan üvegtáblák és alkalmazások, amelyek esetében nem nyert bizonyosságot, hogy már léteznek megfelelő alternatívák az ólom használatára. Ezért az említett üvegtáblákra és alkalmazásokra helyénvaló egy új, korlátozottabb hatályú 8. k) mentesség megállapítása.

                     (6)

                     A 8. j) mentesség csak a 2020. január 1. előtt típusjóváhagyást nyert járművekre vonatkozik. Annak biztosítása érdekében, hogy az ólom használata továbbra is mentességet élvezzen azon üvegtáblák és alkalmazások esetében, amelyek esetében nincs bizonyosság az ólomhasználat megfelelő alternatíváinak jelenlegi létezéséről, az új 8. k) mentességet a lehető leghamarabb alkalmazni kell. Ezért ennek az irányelvnek sürgősen hatályba kell lépnie.

                     (7)

                     A 2000/53/EK irányelvet mindezeknek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2000/53/EK irányelv II. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2020. április 5-én elfogadják és kihirdetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy hivatalos kihirdetésük alkalmával ilyen hivatkozást kell fűzni hozzájuk. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2019. december 17-én.

                  a Bizottság részéről

                  az elnök

               Ursula VON DER LEYEN

            (1)  HL L 269., 2000.10.21., 34. o.

            MELLÉKLET
            A 2000/53/EK irányelv II. melléklete a következőképpen módosul:

                        1.

                        a 8. e) bejegyzés helyébe a következő szöveg lép:

                                    „8. e) Magas olvadáspontú, ólomtartalmú forraszanyagok (azaz olyan ólomötvözetek, amelyek legalább 85 tömegszázalékban tartalmaznak ólmot)

                                    (2)

                                    X”

                        2.

                        a 8. f) b) bejegyzés helyébe a következő szöveg lép:

                                    „8. f) b) Ólomtartalmú, rugalmas tűs csatlakozórendszerek, a járműkábelköteg csatlakozóinak érintkező felülete kivételével

                                    A 2024. január 1-je előtt típusjóváhagyást nyert járművek és az e járművekbe szánt pótalkatrészek

                                    X”

                        3.

                        a 8. g) bejegyzés helyébe a következő szöveg lép:

                                    „8. g) i. Tokozott flip chip integrált áramkörökben a félvezető chip és a hordozó között működőképes elektronikus kapcsolatot lehetővé tevő ólomtartalmú forraszanyag

                                    A 2022. október 1-je előtt típusjóváhagyást nyert járművek és az e járművekbe szánt pótalkatrészek

                                    X

                                    8. g) ii. Tokozott flip chip integrált áramkörökben a félvezető chip és a hordozó között működőképes elektronikus kapcsolatot lehetővé tevő ólomtartalmú forraszanyag, amennyiben ez az elektronikus kapcsolat az alábbiak bármelyikére épül:

                                                i)

                                                90 nm-es vagy annál nagyobb félvezető technológiai csomópont,

                                                ii)

                                                300 mm2-es vagy annál nagyobb egyedülálló chip bármely félvezető technológiájú csomópontban,

                                                iii)

                                                300 mm2-es vagy annál nagyobb chipek, vagy 300 mm2-es vagy annál nagyobb szilícium távtartó rétegek több, egymásra helyezett chipet tartalmazó tokozásokban.

                                    (2)
                                    A 2022. október 1-je óta típusjóváhagyást nyert járművek és az e járművekbe szánt pótalkatrészek

                                    X”

                        4.

                        a szöveg a következő 8. k) bejegyzéssel egészül ki:

                                    „8. k) Fűtési alkalmazások – forrasztási pontonként 0,5 A-es vagy annál nagyobb hőárammal történő – forrasztása rétegelt üvegek legfeljebb 2,1 mm-es vastagságú tábláihoz. Ez a mentesség nem terjed ki a köztes polimerbe ágyazott csatlakozók forrasztására.

                                    A 2024. január 1-je előtt típusjóváhagyást nyert járművek és az e járművekbe szánt pótalkatrészek

                                    X(4)”


title: A Bizottság (EU) 2020/364 felhatalmazáson alapuló irányelve (2019. december 17.) a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítása céljából, az egyes sugárzástűrő videókamera-csövekben használt kadmiumra vonatkozó mentesség tekintetében történő módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/122

         A BIZOTTSÁG (EU) 2020/364 FELHATALMAZÁSON ALAPULÓ IRÁNYELVE
         (2019. december 17.)
         a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítása céljából, az egyes sugárzástűrő videókamera-csövekben használt kadmiumra vonatkozó mentesség tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás nem vonatkozik egyes olyan mentességben részesülő alkalmazásokra, amelyek kifejezetten orvostechnikai eszközökre, valamint felügyeleti és vezérlő eszközökre vonatkoznak, és amelyeket az említett irányelv IV. melléklete sorol fel.

                     (2)

                     A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

                     (3)

                     A kadmium a 2011/65/EU irányelv II. mellékletében felsorolt korlátozott anyag.

                     (4)

                     A Bizottsághoz 2015. december 3-án a 2011/65/EU irányelv 5. cikke (3) bekezdésének megfelelően a IV. melléklet alóli mentesség iránti kérelem érkezett a kadmium egyes sugárzástűrő videókamera-csövekben történő használatára vonatkozóan (a továbbiakban: a kért mentesség).

                     (5)

                     A kérelem értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra.

                     (6)

                     A videókamera-csövekben lévő kadmiumra azért van szükség, hogy a nagy sugárzásnak kitett környezetben – például atomerőművekben és nukleáris hulladékot újrafeldolgozó létesítményekben – működő videókamerák kielégítő sugárzástűrést és optikai teljesítményt nyújtsanak.

                     (7)

                     Jelenleg nem állnak rendelkezésre olyan kadmiummentes helyettesítő anyagok a piacon, amelyek egyszerre biztosítanák az optikai teljesítményt és a sugárzásnak való megfelelő ellenállást.

                     (8)

                     Helyettesítő anyagok hiányában a kadmium helyettesítése vagy kivonása sem tudományos szempontból, sem műszakilag nem kivitelezhető egyes videókamera-csövek esetében. A mentesség összhangban van az 1907/2006/EK európai parlamenti és tanácsi rendelettel (2), és ennélfogva nem gyengíti a környezet és az egészség tekintetében a rendelet által biztosított védelmet.

                     (9)

                     Ezért indokolt megadni a kért mentességet, és a 2011/65/EU irányelv IV. mellékletében feltüntetni a hatálya alá tartozó alkalmazásokat az elektromos és elektronikus berendezések 9. kategóriájában.

                     (10)

                     A 2011/65/EU irányelv 5. cikke (2) bekezdése első albekezdésének megfelelően a kérelmezett mentességet a 2020. március 5-től számított 7 éves időtartamra kell megadni. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

                     (11)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv IV. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2020. augusztus 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
               Ezeket a rendelkezéseket 2020. szeptember 1-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2019. december 17-én.

                  a Bizottság részéről

                  az elnök

               Ursula VON DER LEYEN

            (1)  HL L 174., 2011.7.1., 88. o.

            (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról (HL L 396., 2006.12.30., 1. o.).

            MELLÉKLET
            A 2011/65/EU irányelv IV. melléklete az alábbi 44. ponttal egészül ki:

                           „44.

                           A 100 Gy/órát meghaladó és a 100 kGy-t meghaladó teljes dózisú ionizáló sugárzásnak kitett környezetben használt, középen 450 TV sornál nagyobb felbontású kamerákhoz tervezett sugárzástűrő videókamera-csövekben lévő kadmium.

                           A 9. kategóriára vonatkozik; 2027. március 31-én lejár.”


title: a Bizottság (EU) 2020/365 felhatalmazáson alapuló irányelve (2019. december 17.) a 2011/65/EU európai parlamenti és tanácsi irányelv III. mellékletének a tudományos és műszaki fejlődéshez történő hozzáigazítása céljából, az egyes belső égésű kézi motorokban használt forraszanyagban és csatlakozások bevonatában lévő ólomra vonatkozó mentesség tekintetében történő módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/125

         A BIZOTTSÁG (EU) 2020/365 FELHATALMAZÁSON ALAPULÓ IRÁNYELVE
         (2019. december 17.)
         a 2011/65/EU európai parlamenti és tanácsi irányelv III. mellékletének a tudományos és műszaki fejlődéshez történő hozzáigazítása céljából, az egyes belső égésű kézi motorokban használt forraszanyagban és csatlakozások bevonatában lévő ólomra vonatkozó mentesség tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik a 2011/65/EU irányelv III. mellékletében felsorolt, mentességben részesülő alkalmazásokra.

                     (2)

                     A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

                     (3)

                     Az ólom a 2011/65/EU irányelv II. mellékletében felsorolt korlátozott anyag.

                     (4)

                     A 2014/72/EU felhatalmazáson alapuló irányelvvel (2) a Bizottság mentességet adott az ólomnak a gyújtásmodulokban és egyéb elektromos és elektronikus motorvezérlő rendszerekben használt elektromos és elektronikus alkatrészek forraszanyagában és csatlakozásainak bevonatában, valamint az ilyen modulokban és rendszerekben található nyomtatott áramköri lapok bevonatában való használatára, amely alkatrészeket műszaki okokból közvetlenül a belső égésű kézi motorok (a 97/68/EK európai parlamenti és tanácsi irányelvben (3) meghatározott SH:1, SH:2 és SH:3 osztályba tartozó motorok) forgattyúsházára vagy forgattyúsházába, illetve hengerére vagy hengerébe kell szerelni, azáltal, hogy felvette a szóban forgó alkalmazásokat a 2011/65/EU irányelv III. mellékletébe (a továbbiakban: mentesség). A mentesség az 1–7. és a 10. kategória esetében az említett irányelv 5. cikke (2) bekezdésének második albekezdésének megfelelően 2018. december 31-én lejárt volna.

                     (5)

                     A Bizottsághoz 2017. június 30-án, a 2011/65/EU irányelv 5. cikkének (5) bekezdésében megállapított határidőn belül, kérelem érkezett a 6. és a 11. kategóriára vonatkozó mentesség megújítására (a továbbiakban: megújítási kérelem). Az említett rendelkezésnek megfelelően a mentesség mindaddig érvényben marad, amíg a szóban forgó kérelemről határozatot nem fogadnak el.

                     (6)

                     A megújítási kérelem értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra.

                     (7)

                     Az ólom a forrasztáshoz használt anyagok gyakori ötvözőeleme, amely az olvadáspont szabályozására szolgál. A korlátozott anyagot helyettesítő alternatív anyagokat sikeresen tesztelték, hosszabb időre van azonban szükség ahhoz, hogy igazolni lehessen az ólommentes termékek megbízhatóságát.

                     (8)

                     Jelenleg nem állnak rendelkezésre olyan ólommentes alternatívák a piacon, amelyek kellően megbízhatók lennének a mentesség hatálya alá tartozó alkalmazások esetében.

                     (9)

                     Megbízható helyettesítő anyagok hiányában az ólom helyettesítése vagy kivonása jelenleg sem tudományos szempontból, sem műszakilag nem kivitelezhető egyes belső égésű kézi motorok esetében. Ezért indokolt megújítani a mentességet. A mentesség megújítása összhangban van az 1907/2006/EK európai parlamenti és tanácsi rendelettel (4), és ennélfogva nem gyengíti a környezet és az egészség tekintetében a rendelet által biztosított védelmet.

                     (10)

                     A 2011/65/EU irányelv 4. cikke (3) bekezdésének és 5. cikke (2) bekezdése első albekezdésének megfelelően az 1–7., a 10. és a 11. kategóriára vonatkozó mentességet 2022. március 31-ig kell megújítani. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

                     (11)

                     A 8. és a 9. kategória esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban. A jogi egyértelműség érdekében az említett irányelv III. mellékletében fel kell tüntetni a lejárati dátumokat.

                     (12)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv III. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2021. március 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               Ezeket a rendelkezéseket 2021. április 1-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2019. december 17-én.

                  a Bizottság részéről

                  az elnök

               Ursula VON DER LEYEN

            (1)  HL L 174., 2011.7.1., 88. o.

            (2)  A Bizottság 2014/72/EU felhatalmazáson alapuló irányelve (2014. március 13.) a 2011/65/EU európai parlamenti és tanácsi irányelv III. mellékletének a gyújtásmodulokban és a belső égésű motorok egyéb elektromos és elektronikus vezérlőrendszereiben használt elektromos és elektronikus alkatrészek forraszanyagában és védőbevonatában, valamint az ilyen modulokban és motorokban található nyomtatott áramköri lapok bevonatában lévő ólom mentesítése tekintetében, a műszaki fejlődéshez történő hozzáigazítás céljából történő módosításáról (HL L 148., 2014.5.20., 78. o.).

            (3)  Az Európai Parlament és a Tanács 97/68/EK irányelve (1997. december 16.) a nem közúti mozgó gépekbe és berendezésekbe szánt belső égésű motorok gáz- és szilárd halmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről (HL L 59., 1998.2.27., 1. o.). A nem közúti mozgó gépek belső égésű motorjainak a gáz- és szilárd halmazállapotú szennyező anyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről szóló, 2016. szeptember 14-i (EU) 2016/1628 európai parlamenti és tanácsi rendelet (HL L 252., 2016.9.16., 53. o.) hatályon kívül helyezte a 97/68/EK irányelvet.

            (4)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról (HL L 396., 2006.12.30., 1. o.).

            MELLÉKLET
            A 2011/65/EU irányelv III. mellékletében a 41. bejegyzés helyébe a következő szöveg lép:

                           „41.

                           A gyújtásmodulokban és egyéb elektromos és elektronikus motorvezérlő rendszerekben használt elektromos és elektronikus alkatrészek forraszanyagában és csatlakozásainak bevonatában, valamint az ilyen modulokban és rendszerekben található nyomtatott áramköri lapok bevonatában lévő ólom, amely alkatrészeket műszaki okokból közvetlenül a belső égésű kézi motorok (a 97/68/EK európai parlamenti és tanácsi irányelvben  (*1) meghatározott SH:1, SH:2 és SH:3 osztályba tartozó motorok) forgattyúsházára vagy forgattyúsházába, illetve hengerére vagy hengerébe kell szerelni

                           A mentesség valamennyi kategóriára vonatkozik, és lejártának időpontja:

                                       —

                                       az 1–7., a 10. és a 11. kategória esetében 2022. március 31.,

                                       —

                                       a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                                       —

                                       a 8. kategóriába tartozó in vitro diagnosztikai orvostechnikai eszközök esetében 2023. július 21.,

                                       —

                                       a 9. kategóriába tartozó ipari felügyeleti és vezérlő eszközök esetében pedig 2024. július 21.

               (*1)  Az Európai Parlament és a Tanács 97/68/EK irányelve (1997. december 16.) a nem közúti mozgó gépekbe és berendezésekbe szánt belső égésű motorok gáz- és szilárd halmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről (HL L 59., 1998.2.27., 1. o.).”


title: A Bizottság (EU) 2020/366 felhatalmazáson alapuló irányelve (2019. december 17.) a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítása céljából, a vér és más testfolyadékok és testgázok elemzésére szolgáló in vitro diagnosztikai orvostechnikai eszközökben használt polivinilkloridban (PVC) hőstabilizátorként alkalmazott ólomra vonatkozó mentesség tekintetében történő módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/129

         A BIZOTTSÁG (EU) 2020/366 FELHATALMAZÁSON ALAPULÓ IRÁNYELVE
         (2019. december 17.)
         a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítása céljából, a vér és más testfolyadékok és testgázok elemzésére szolgáló in vitro diagnosztikai orvostechnikai eszközökben használt polivinilkloridban (PVC) hőstabilizátorként alkalmazott ólomra vonatkozó mentesség tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
         mivel:

                     (1)

                     A 2011/65/EU irányelv 4. cikkének (1) bekezdése előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás nem vonatkozik egyes olyan mentességben részesülő alkalmazásokra, amelyek kifejezetten orvostechnikai eszközökre, valamint felügyeleti és vezérlő eszközökre vonatkoznak, és amelyeket az említett irányelv IV. melléklete sorol fel.

                     (2)

                     A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

                     (3)

                     Az ólom a 2011/65/EU irányelv II. mellékletében felsorolt korlátozott anyag.

                     (4)

                     Az (EU) 2015/573 felhatalmazáson alapuló irányelvvel (2) a Bizottság mentességet adott az ólomnak a vér és más testfolyadékok és testgázok elemzésére szolgáló in vitro diagnosztikai orvostechnikai eszközök amperometriás, potenciometriás és konduktometriás elektrokémiai érzékelőinek alapanyagaként szolgáló polivinilkloridban (PVC) hőstabilizátorként való alkalmazására vonatkozóan (a továbbiakban: mentesség) azáltal, hogy felvette az alkalmazást a 2011/65/EU irányelv IV. mellékletébe. A mentesség az említett irányelv 5. cikke (2) bekezdésének harmadik albekezdésével összhangban 2018. december 31-én lejárt volna.

                     (5)

                     A Bizottsághoz 2017. május 25-én, a 2011/65/EU irányelv 5. cikkének (5) bekezdésében megállapított határidőn belül, kérelem érkezett a mentesség megújítására (a továbbiakban: megújítási kérelem). Az említett rendelkezésnek megfelelően a mentesség mindaddig érvényben marad, amíg a megújítási kérelemről határozatot nem fogadnak el.

                     (6)

                     A megújítási kérelem értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra.

                     (7)

                     A szóban forgó in vitro orvostechnikai eszközök (véranalizátorok) PVC-érzékelőkártyáiban lévő ólom javítja az érzékelők teljesítményét, ami feltétele – a termékkiadványokban megadott analitikai megbízhatóság tekintetében – az optimális teljesítménynek és ezáltal a 98/79/EK európai parlamenti és tanácsi irányelvben (3) meghatározott követelmények teljesítésének.

                     (8)

                     Bár a piacon rendelkezésre állnak ólommentes technológiák más gyártók egyes elemzőkészülékeihez, a jelenlegi megújítási kérelem tárgyát képező alkalmazás esetében több időre van szükség a helyettesítő anyagok megbízhatóságának vizsgálatához.

                     (9)

                     A mentesség megszüntetésével várhatóan összesen 157 kg ólom uniós piacra kerülését lehet elkerülni. E lépés ugyanakkor a teljes diagnosztikai berendezés cseréjét igényli, ezért várhatóan 112 000 kg elektromos és elektronikai berendezés megy veszendőbe idő előtt. Továbbá jelentős társadalmi-gazdasági terheket róna a szóban forgó eszközöket használó egészségügyi szolgáltatókra.

                     (10)

                     A mentesség nem gyengíti a környezet és az egészség 1907/2006/EK európai parlamenti és tanácsi rendelet (4) által biztosított védelmét. Tekintettel az 1907/2006/EK rendeletben előírt, a PVC-ben lévő ólomra vonatkozó korlátozási eljárásra, a mentességet rövid, 2 éves időtartamra kell megadni, hogy a vonatkozó korlátozási eljárás lezárultát követően biztosított legyen az említett rendelettel való teljes összhang.

                     (11)

                     Ezért indokolt megadni a mentesség megújítását.

                     (12)

                     A mentességet, amely a 2011/65/EU irányelv hatálya alá tartozó elektromos és elektronikus berendezések 8. kategóriájára vonatkozik, a 2011/65/EU irányelv 5. cikke (2) bekezdése harmadik albekezdésének megfelelően 2020. március 5-től számított 2 éves időtartamra meg kell újítani. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

                     (13)

                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2011/65/EU irányelv IV. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2021. március 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
               Ezeket a rendelkezéseket 2021. április 1-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2019. december 17-én.

                  a Bizottság részéről

                  az elnök

               Ursula VON DER LEYEN

            (1)  HL L 174., 2011.7.1., 88. o.

            (2)  A Bizottság (EU) 2015/573 felhatalmazáson alapuló irányelve (2015. január 30.) a 2011/65/EU európai parlamenti és tanácsi irányelv IV. mellékletének az in vitro diagnosztikai orvostechnikai eszközök polivinilklorid érzékelőiben használt ólom mentesítése tekintetében, a műszaki fejlődéshez történő hozzáigazítás céljából történő módosításáról (HL L 94., 2015.4.10., 4. o.).

            (3)  Az Európai Parlament és a Tanács 98/79/EK irányelve (1998. október 27.) az in vitro diagnosztikai orvostechnikai eszközökről (HL L 331., 1998.12.7., 1. o.).

            (4)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról (HL L 396., 2006.12.30., 1. o.).

            MELLÉKLET
            A 2011/65/EU irányelv IV. mellékletében a 41. bejegyzés helyébe a következő szöveg lép:

                           „41.

                           Vér, egyéb testfolyadék és testgáz elemzésére szolgáló in vitro diagnosztikai orvostechnikai eszközök amperometriás, potenciometriás és konduktometriás elektrokémiai érzékelőinek alapanyagaként szolgáló polivinilkloridban (PVC) hőstabilizátorként használt ólom.

                           2022. március 31-én lejár.”